De tilbageværende 300 ansatte på støberiet kan dog se frem til en nogenlunde sikker fremtid - i hvert fald frem til nytår. Nedskæringerne kommer som følge af voldsom nedgang i ordretilgangen. - Vi har oplevet et fald på mellem 40 og 50 procent i antallet af ordrer i de seneste par måneder, så derfor tilpasser vi vores arbejdsstyrke, siger administrerende direktør, Poul Erik Haurum til TV2/NORD. Dania satte i foråret produktionsrekord. Virksomheden oplever i øjeblikket at deres kunder skærer ned på deres lagre og der er også traditionelt lidt sæsonmæssig afmatning på denne tid af året. Poul Erik Haurum forventer at ordretilgangen retter sig efter nytår. - Når vores kunder har fået tilpasset deres lagre, så stiger vores ordremængde igen, men vi når næppe op på de højder vi så i foråret, siger Poul Erik Haurum.

Opsummering:
31 ansatte fik i dag en fyringsseddel på jernstøberiet Dania i Aars. Det er den anden fyringsrunde indenfor kort tid. Virksomheden har nu reduceret antallet af ansatte med 15 procent.